ΓΡΑΠΤΗ ΕΡΩΤΗΣΗ P-2484/99

υποβολή: Josu Ortuondo Larrea (Verts/ALE) προς την Επιτροπή

(16 Δεκεμβρίου 1999)

Θέμα: Πληροφορίες για την σταδιακή μείωση των σκαφών που χρησιμοποιούν συρόμενα δίχτυα στο πλαίσιο του Κανονισμού 1239/98

Ο Κανονισμός (ΕΚ) 1239/98(1) απαγορεύει τη χρήση των συρομένων διχτυών για την αλίευση τόννου στον Ατλαντικό και στη Μεσόγειο από 1ης Ιουλίου 2002. Ο εν λόγω κανονισμός ορίζει ότι, κατά το 1998, ο μέγιστος αριθμός, ανά κράτος μέλος, των σκαφών που αλιεύουν με συρόμενα δίχτυα δεν μπορεί ναπερβαίνει το 60 % του αριθμού των σκαφών που χρησιμοποίησαν αυτού του τύπου τα δίχτυα κατά την περίοδο 1995-1997. Βάσει των ανωτέρω, ερωτάται η Επιτροπή:

Με δεδομένη την έλλειψη συνοχής των πληροφοριών που έχει παράσχει στο παρελθόν η Επιτροπή σε άλλους βουλευτές του Ευρωπαϊκού Κοινοβουλίου: μπορεί πλέον η Επιτροπή να μας διαθέσει μία έκθεση ή έναν ακριβή κατάλογο με τους αριθμούς νηολογίου όλων των σκαφών που χρησιμοποίησαν συρόμενα δίχτυα κατά έτος, από το 1995 έως και το 1999, ανά κράτος μέλος, και να διευκρινίσει εάν όλα τα έτη τα πλοία που χρησιμοποιούν συρόμενα δίχτυα είναι τα ίδια, με τους ίδιους αριθμούς νηολογίου, ή είναι διαφορετικά;

(1) ΕΕ L 171 της 17.6.1998, σελ. 1.

Απάντηση του κ. Fischler εξ ονόματος της Επιτροπής

(20 Ιανουαρίου 2000)

Σύμφωνα με το άρθρο 11 παράγραφος 4 του κανονισμού (ΕΚ) αριθ. 894/97 του Συμβουλίου, όπως τροποποιήθηκε από τον κανονισμό (ΕΚ) αριθ. 1239/98 του Συμβουλίου, της 8ης Ιουνίου 1998 για τη θέσπιση ορισμένων τεχνικών μέτρων διατήρησης των αλιευτικών πόρων(1), τα κράτη μέλη είναιποχρεωμένα να κοινοποιούν, από το 1998, τον κατάλογο των σκαφών τα οποία επιτρέπεται να χρησιμοποιούν παρασυρόμενα δίχτυα. Όλα τα ενδιαφερόμενα κράτη μέλη διαβίβασαν σύμφωνα με τη διάταξη αυτή, τους καταλόγους των εν λόγω σκαφών. Όσον αφορά τα έτη πριν από το 1998, δενπήρχαν διατάξεις στην κοινοτική νομοθεσία που ναποχρεώνουν τα κράτη μέλη ναποβάλλουν καταλόγους σκαφών ούτε να απαγορεύουν την πρόσβαση απαιτώντας από τα σκάφη να έχουν άδεια για την χρησιμοποίηση παρασυρόμενων διχτυών. Πράγματι, κατά την εν λόγω περίοδο, τα κοινοτικά αλιευτικά σκάφη μπορούσαν να αλιεύουν ελεύθερα με παρασυρόμενα δίχτυα. Τα ενδιαφερόμενα κράτη μέλη εξακρίβωσαν ποια από τα σκάφη τους είχαν χρησιμοποιήσει παρασυρόμενα δίχτυα κατά την περίοδο 1995-1997 και κατόπιν αίτησης κοινοποίησαν στην Επιτροπή το συνολικό αριθμό των σκαφών που χρησιμοποίησαν παρασυρόμενα δίχτυα.

Όσον αφορά τα έτη 1995, 1996 και 1997, η Επιτροπή έχει διαβιβάσει στοιχεία σχετικά με το συνολικό αριθμό των σκαφών ως απάντηση στις γραπτές ερωτήσεις P-1537/99 και E-1561/99 της κ. Fraga Estevez(2). Οι κατάλογοι των σκαφών, όσον αφορά το 1998 και 1999, έχουν διαβιβαστεί στις αρχές που είναιπεύθυνες με τον έλεγχο αλιείας στα ενδιαφερόμενα κράτη μέλη. Λαμβάνονταςπόψη ότι οι εν λόγω πληροφορίες αφορούν μεμονωμένα, φυσικά ή νομικά πρόσωπα σύμφωνα με το άρθρο 37 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστημάτων ελέγχου της κοινής αλιευτικής πολιτικής(3), οι κατάλογοι με τα ονόματα δεν μπορούν να δημοσιευτούν λεπτομερώς όπως ζητήθηκε.

Από το 1998, τα σκάφη τα οποία περιλαμβάνονται στους καταλόγους που κοινοποιήθηκαν στην Επιτροπή είναι, με λίγες εξαιρέσεις, τα ίδια σκάφη και για τα δύο έτη Βάσει των προκαταρκτικών ελέγχων που διεξήγαγε η Επιτροπή, φαίνεται ότι τα έτη 1995, 1996 και 1997, ένας αριθμός σκαφών χρησιμοποίησε παρασυρόμενα δίχτυα για να αρχίσει μια καιροσκοπική αλιεία τόνου. Μερικά από τα σκάφη αυτά φαίνεται ότι έπαυσαν την εν λόγω αλιεία ήδη μετά από μία περίοδο ή ακόμα και μετά από λίγα αλιευτικά ταξίδια.

(1) ΕΕ L 171 της 17.6.1998.

(2) ΕΕ C 170 E της 20.6.2000, σελ. 33.

(3) ΕΕ L 261 της 20.10.1993.